انسان کی جان سے کھیلنا پھر مسلمان کی جان سے کھیلنا اس کو بھی ہم جہاد کہیں گے یہ بندوق جو مسلمان کے خلاف استعمال ہوتی ہے جو ایک عالم دین کی خلاف استعمال ہوتی ہے جو اسلام کے ایک علمبردار کے خلاف استعمال ہوتی ہے یہ تمہارے جذبات تو ہو سکتے ہیں یہ تمہاری تنگ نظری تو ہو سکتی ہے یہ کسی سازش کا ایک سبب تو ہو سکتا ہے ذریعہ تو ہو سکتا ہے لیکن جہاد نہیں ہو سکتا، دہشت گردی ہے یہ، جناب رسول اللہ صلی اللہ علیہ وسلم کا ارشاد ہے پوری دنیا تباہ ہو جائے یہ اللہ کے لیے ہلکا ہے اس مقابلے میں کہ ایک مسلمان کا خون بہایا جائے گا ایک دوسری روایت میں ہے پورا کعبہ گر جائے اس کا اللہ تعالی کو اتنی پرواہ نہیں لیکن اس کے مقابلے میں ایک مسلمان کا خون بہے اور کعبے کو خطاب کرتے ہیں طواف کے دوران تو عظمت والا گھر ہے لیکن مسلمان کا خون تیرے سے عظمت میں زیادہ ہے اس کو ہم نے اسلام کے نام لیواؤں نے اتنا ہلکا سمجھ لیا ہے اتنا معمولی سمجھ لیا ہے یعنی یہ لوگ آخرت کے مواخذے سے بے نیاز ہو چکے ہیں اور ایک مسلمان کے قتل کو جہاد کہہ کر سمجھتے ہیں کہ ہم جنت میں جائیں گے اس کو ذریعہ جنت سمجھتے ہیں بیک وقت اللہ تعالی اتنے غصے میں آکر پانچ سزائیں ایک مومن کے قتل پر سناتا ہے ہم اتنے غیر محتاط ہو گئے اس کو جہاد کہتے ہیں پھر ہم، یہ تو اسلام دشمنی ہے یہ تو مسلمان دشمنی ہے یہی تو وہ یسفک الدماع ہے کہ جس کی وجہ سے ملائکہ نے اعتراض کیا تھا لیکن پھر جب انسان پیدا ہوا انبیاء کرام علی نبی علیہ الصلوۃ والسلام تشریف لائے جناب رسول اللہ صلی اللہ علیہ وسلم پر دین مکمل ہوا تو جب مسجد میں لوگ بیٹھے اللہ کو یاد کرتے تھے تو فرشتے اس مجلس کو گھیر لیتے تھے اور اپنے بارے میں سوچتے تھے کہ اس انسان پر ہم نے یہ اعتراض کیا تھا اس کے بارے میں ہم نے یہ کہا تھا چنانچہ جناب رسول اللہ صلی اللہ علیہ وسلم کا ارشاد ہے اللہ کے گھر میں بیٹھے ہوئے لوگوں کے لیے کیا کیا نقد انعامات اللہ تعالی نے اعلان کیے پہلا انعام ہے نقد اور سکینہ ضد ہے اضطرار کا پریشانی کا رحمت ڈھانپ لیتی ہے اس مجلس کو یہ نقد انعام ہے فرشتے گھیر لیتے ہیں اور دوسری روایت میں آتا ہے آسمان تک تہہ بہ تہہ فرشتے اس منظر کو دیکھتے ہیں کہ اس انسان کی تخلیق پر جب ہم نے اعتراض کیا تھا یہ وہی انسان ہے جو اللہ کا کلام پڑتا ہے دوسرے کو سمجھاتا ہے قرآن کی تعلیم حاصل کرتا ہے قرآن کی تعلیم دوسروں کو دے رہا ہے درس و تدریس کا معاملہ اس سے وابستہ ہے آج ہم نے ان اداروں کو نشانہ بنا دیا مسجد کو نشانہ بنا دیا ابھی کوئی ہفتہ 10 دن کا واقعہ ہے مجھے کسی نے بتایا کہ نماز کے اندر دو رکعت پڑھنے کے بعد جماعت میں کھڑے ہوئے مسلمان کو وہاں سے گھسیٹا اور مسجد سے باہر لا کر گولی مار دی گئی اس کو بھی جہاد کہیں گے۔
نوشہرہ:قائد جمعیۃ مولانا فضل الرحمٰن مدظلہ کی جامعہ حقانیہ اکوڑہ خٹک آمد 
مولانا حامد الحق کی شہادت پر تعزیت اور خطاب